تورکیه خاریجی ایشلر ناظیری مولود چاووش اوغلو و میللی مودافعه ناظیری حولوصی آکار اف-35 و اس-400-لرله باغلی مسئله‌نی موذاکیره ائتمک اوچون ایجلاس کئچیردی‌لر.
پایتاخت آنکارادا میللی مودافعه ناظیرلیگینده چاووش اوغلو و آکارین صدرلیگی ایله باش توتان ایجلاسدا تورکیه سلاح‌لی قوه‌لری‌نین باش قرارگاه رئیسی یاشار گولر و سلاح‌لی قوه‌لرین دیگر قوموتانلاری ایشتیراک ائتدی‌لر.
امریکانین سوریه-دن چیخما پروسه‌سی، روسیا‌-دان اس-400-لرین آلیمی و امریکا ایله اف-35 دؤیوش طیاره‌سی ایله علاقه‌دار یارانان گرگینلیگین موذاکیره اولوندوغو ایجلاسدا واشینگتن رهبرلیگی‌نین بو مسئله‌لرله باغلی تکلیف‌لری و قارشی تکلیف‌لر مسئله‌لرینه باخیلدی.
چاووش اوغلو ایجلاس‌دان اول آچیقلاما وئره‌رک: "امریکانین بعضی تکلیف‌لری اولدو. بیزیم تکلیف‌لریمیزله اوست-اوسته دوشن مسئله‌لر وار، اوست-اوسته دوشمه‌ین مسئله‌لر وار. بیز ده ایندی قارشی تکلیف‌لریمیزی اؤز آرامیزدا موذاکیره ائدیریک" دئدی.
ایجلاسدا مسئله‌نین حلی مئخانیزمی‌نین معینلشمه‌سی ایله باغلی امریکا طرفی ایله بیرگه کئچیریله‌جک گؤروش‌لرده دانیشیلماسی گؤزلنیلن مسئله‌لر، عینی زاماندا، سوریه-ده کی پروسه لر موذاکیره موضوعسو اولدولار.
قئید ائدک کی، تورکیه-‌نین روسیا‌دان اس-400 آلماسینا قارشی اولان واشینگتن رهبرلیگی پاتریوت سیستم‌لری تکلیفی ایله ماسایا گلمیشدی.
